Սեն-Բենեզե կամուրջ

Սեն-Բենեզե կամուրջ (ֆր.՝ Pont Saint-Bénézet), հայտնի միջնադարյան կամուրջ, Ֆրանսիայի հարավում գտնվող Ավինյոն քաղաքում։ Կամուրջը կառուցվել է Ռոն գետի վրա՝ 1177-1185 թվականներին։ Կամուրջը քանդվել է քառասուն տարի անց՝ Ալբիգոյան խաչակրաց արշավանքի ժամանակ, երբ Ֆրանսիայի թագավոր Լուի VIII-ը պաշարեց Ավինյոն քաղաքը։ Վերակառուցվել է 22 քարե կամարներով։ Կամուրջը պահպանվել է շատ լավ, քանի որ կամարները պահում են այն, երբ Ռոնը հեղեղվում է։ Ի վերջո, 17-րդ դարի կեսին կամուրջը լքված էր։ Սուրբ Նիկոլայի մատուռը գտնվում է կամրջի երկրորդ կամարակալի մոտ՝ կառուցվել է 12-րդ դարի երկրորդ կեսին, սակայն այն զգալիորեն փոփոխվել է։ Արևմտյան մասում գտնվող Ֆիլիպ լե Բելը աշտարակ նույնպես պահպանվել է։ Սեն-Բենեզեի պահպանված կամարները, Պապի պալատի և Ավինյոնի տաճարի հետ միասին ներառվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատմություն ==
Կամուրջը տարածվում է Ռոն գետի վրայով՝ Ավինյոնի և Վիլնյով լեզ Ավինյոնի միջև։ Կամուրջը կառուցվել է 1177-1185 թվականներին, երկարությունը կազմում է 900 մետր։ Սեն-Բենեզե կամուրջը քանդվել է Ավինյոնի պաշարման ժամանակ՝ 1226 թվականին, Լուի VIII-ի կողմից, սակայն 1234 թվականից սկսվել են կամրջի վերականգնման աշխատանքները։ Պատմաբանները ենթադրում են, որ ավելի վաղ կամուրջը հնարավոր է  կառուցված է եղել փայտից, որը հենված է եղել քարե սյունների վրա, և միայն հետո, երբ վերակառուցվել է, փոխարինվել է քարով։ Կամուրջն ունի ընդամենը 4,9 մետր լայնություն՝ ներառյալ հենասյունները։ Կամարները ենթակա էին փլուզման, երբ Ռոն գետը հեղեղվեց, երբեմն դրանք փոխարինվում էին փայտե կառույցներով, նախքան վերակառուցումը։
1644 թվականին կամրջի չորս կամարները բացակայում էին, և վերջապես 1669 թվականի աղետալի ջրհեղեղը կործանեց կամուրջը։ Այդ ժամանակից սկսած, մնացած բոլոր կամարները հաջորդականությամբ սկսեցին փլուզվել կամ քանդվել, և նախկին քսաներկու կամարներից մնացին միայն չորսը։


=== Սեն-Բենեզեի լեգենդ ===
կամրջի կառուցումը ոգևորել է Սեն-Բենեզեին, ով Վիլլարդի որդին էր, հովիվ էր, բնակվում էր գյուղում։ Նա մի անգամ իր հոտին սպասելու ժամանակ լսում է Հիսուս Քրիստոսի ձայնը, ով նրան հորդորում է Ռոն գետի վրա կամուրջ կառուցել։ Չնայած նա սկզբից ծաղրում էին, սակայն հիմնովին «ապացուցեց» իր աստվածային ոգեշնչումը, երբ հրաշքով բարձրացրեց մի հսկայական քարի կտոր։ Նա կամուրջը աջակցության է արժանացել և ստեղծվել է «Bridge ընկերություն»` կամրջի կառուցումը վերահսկելու համար։ Մահից հետո նրա մարմինն ամփոփվել է այնտեղ՝ մի փոքրիկ մատուռում, որը կառուցված է պահպանված սյուներից մեկի վրա՝ Ավինյոնի ուղղությամբ։


=== Սուրբ Նիկողայոս տաճար ===
Սուրբ Նիկողայոս տաճարը գտնվում է կամրջի երկրորդ և երրորդ կամարների միջև։ Կամրջի մատուռն անցել է վերակառուցման և վերականգնման մի շարք փուլեր։ Այժմ մատուռն ունի երկու հարկ, որոնցից յուրաքանչյուրում գտնվում է նավ և աբսիդ։ Վերին հարկը գտնվում է կամրջի հարթակին և նվազեցնում է քայլուղու լայնությունը մինչև 1.75 մետր (5.7 ֆտ)։ Ներքին հարկը գտնվում է կամրջից ներքև։ Նավը ծածկված է քարե տանիքով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Chauzat, Françoise (french), Le pont d'Avignon sauvegardé au XIXe siècle, L’Histoire par l’image, http://www.histoire-image.org/site/etude_comp/etude_comp_detail.php?i=513 .
History of the Pont St Bénézet Archived 2009-06-29 at the Wayback Machine.
Romanes.com : Map and pictures of the bridge